OpenLLM-France/wikimedia huggingface dataset:
# Aragon (Aude)

Aragon (okzitanieraz Argon, frantsesez eta ofizialki: Aragon) Okzitaniako udalerria da. Administratiboki Aude departamenduko Frantziako udalerria da, Okzitania eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q625115
* Multimedia: Aragon (Aude) / Q625115
# Angers-4 kantonamendua

Angers-4 kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 6 udalerri ditu eta Angers da bere hiriburua.

## Kanpo estekak

* Datuak: Q17189674
# Angers-5 kantonamendua

Angers-5 kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 7 udalerri ditu eta Angers da bere hiriburua.

## Kanpo estekak

* Datuak: Q17189678
# Angers-6 kantonamendua

Angers-6 kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 19 udalerri ditu eta Angers da bere hiriburua.

## Kanpo estekak

* Datuak: Q17173674
# Angers Sporting Club de l'Ouest

Angers SCO (izen osoa Angers Sporting Club de l'Ouest) Frantziako futbol taldea da, 1919an Angersen sortua. Etxeko partiduak Raymond Kopa estadioan jokatu ohi ditu.

## Palmaresa
### Frantzian

* Ligue 1 (0): hirugarren 1967an.
* Kopa (0): finalista 1957 eta 2017an.

## Entrenatzaileak

* Georges Meuris (1942–47)
* André Simonyi (1947)
* Camille Cottin (1948–51)
* Jean Grégoire (1951–53)
* Karel Michlowsky (1953–56)
* Walter Presch (1956–57)
* Maurice Blondel (1957–60)
* Karel Michlowsky (1960–62)
* Antoine Pasquini (1962–68)
* Louis Hon (1968–69)
* Lucien Leduc (1969–70)
* Ladislas Nagy (1970–73)
* César "Pancho" Gonzales (1973–74)
* Velibor Vasović (1974–76)
* Aimé Mignot (1976–79)
* Élie Fruchart (1979–81)
* René Cédolin (1981)
* Élie Fruchart (1981–83)
* Christian Letort (1983–84)
* Henri Atamaniuk (1984–87)
* Pierre Garcia (1987–88)
* Hervé Gauthier (1988–93)
* Alain de Martigny (1993–94)
* André Guesdon (1994–95)
* Bruno Steck (1995)
* André Guesdon (1995–97)
* Jean-Marc Mezenge (1997)
* Jean-Yves Chay (1997)
* Jean-Marc Mezenge (1997–98)
* Gustavo Silva (1998)
* Christian Dupont (1998–99)
* Denis Goavec (1999–01)
* Stéphane Mottin (Jan 2001–02)
* Éric Guérit (2002–03)
* Jacky Bonnevay (2003–04)
* Noël Tosi (2004–04)
* Roberto Morinini (2004–04)
* Noël Tosi (2004–05)
* Stéphane Paille (2005–06)
* Jean-Pascal Beaufreton (2006)
* Jean-Louis Garcia (2006–11)
* Stéphane Moulin (2011–)

## Kanpo estekak

* (Frantsesez)Webgune ofiziala
* Datuak: Q845137
* Multimedia: Angers Sporting Club de l'Ouest / Q845137
# Angern

Angern Alemaniako udalerri bat da, Saxonia-Anhalt estatuan. Azken zentsuaren arabera 1.967 biztanle zituen, 64,21 kilometro koadroko azaleran.

## Kanpo estekak

* Datuak: Q530122
* Multimedia: Angern / Q530122
# Angers-2 kantonamendua

Angers-2 kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 3 udalerri ditu eta Angers da bere hiriburua.

## Kanpo estekak

* Datuak: Q17173666
# Angers-3 kantonamendua

Angers-3 kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 9 udalerri ditu eta Angers da bere hiriburua.

## Kanpo estekak

* Datuak: Q17173669
# Angers-1 kantonamendua

Angers-1 kantonamendua Frantziako mendebaldeko kantonamendu bat da. Maine eta Loira departamenduan dago, Loirerria eskualdean. Guztira 1 udalerri ditu, eta Angers da kantonamenduko hiriburua.

## Kanpo estekak

* Datuak: Q17173663
# Angers-7 kantonamendua

Angers-7 kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 12 udalerri ditu eta Angers da bere hiriburua.

## Kanpo estekak

* Datuak: Q17173677
# Arcadia (Louisiana)

Arcadia Louisianaeko herri bat da. Bienville parrokian kokatua dago. 2010ean 2.919 biztanle zituen, 7,91 kilometro koadrotan banatuta.

## Ikus, gainera

* Bienville parrokia

## Kanpo estekak

* Datuak: Q2251757
* Multimedia: Arcadia, Louisiana / Q2251757
# Arcadia (Missouri)

Arcadia Missourieko hiri bat da. Iron konderrian kokatua dago. 2010ean 608 biztanle zituen, 2,14 kilometro koadrotan banatuta.

## Ikus, gainera

* Iron konderria

## Kanpo estekak

* Datuak: Q966722
* Multimedia: Arcadia, Missouri / Q966722
# Arcadia (Nebraska)

Arcadia Nebraskako herri bat da. Valley konderrian kokatua dago. 2010ean 311 biztanle zituen, 1,48 kilometro koadrotan banatuta.

## Ikus, gainera

* Valley konderria

## Kanpo estekak

* Datuak: Q2137522
* Multimedia: Arcadia, Nebraska / Q2137522
# Arcadia (New York)

Arcadia Ameriketako Estatu Batuetako inkorporatutako herri bat da. Wayne konderrian dago, New York estatuan. 13.731 biztanle ditu, 52,14 kilometro koadroko azaleran banatuta.

## Ikus, gainera

* Wayne konderrian

## Kanpo estekak

* Datuak: Q2917999
* Multimedia: Arcadia, New York / Q2917999
# Arcadia (Ohio)

Arcadia Ohioko herri bat da. Hancock konderrian kokatua dago. 2010ean 590 biztanle zituen, 1,49 kilometro koadrotan banatuta.

## Ikus, gainera

* Hancock konderria

## Kanpo estekak

* Datuak: Q2499360
* Multimedia: Arcadia, Ohio / Q2499360
# Arcadia (Wisconsin)

Arcadia Ameriketako Estatu Batuetako hiri bat da. Trempealeau konderrian dago, Wisconsin estatuan. 3.737 biztanle ditu. Arcadia Trepeauleauko hiririk handiena da, eta gehiengoa latinoa da.

## Ikus, gainera

* Trempealeau konderria

## Kanpo estekak

* Datuak: Q1570504
# Arcadia (argipena)

Arcadia hitzak adiera batzuk ditu:

## Toponimia

* Arcadia, Floridako hiria, Ameriketako Estatu Batuetan.
* Arcadia, Hego Carolinako erroldak esleitutako lekua, Ameriketako Estatu Batuetan.
* Arcadia, Indianako herria, Ameriketako Estatu Batuetan.
* Arcadia, Iowako hiria, Ameriketako Estatu Batuetan.
* Arcadia, Kaliforniako hiria, Ameriketako Estatu Batuetan.
* Arcadia, Kansasko hiria, Ameriketako Estatu Batuetan.
* Arcadia, Louisianako herria, Ameriketako Estatu Batuetan.
* Arcadia, Missouriko hiria, Ameriketako Estatu Batuetan.
* Arcadia, Nebraskako herria, Ameriketako Estatu Batuetan.
* Arcadia, New Yorkeko inkorporatutako herria, Ameriketako Estatu Batuetan.
* Arcadia, Ohioko herria, Ameriketako Estatu Batuetan.
* Arcadia, Oklahomako herria, Ameriketako Estatu Batuetan.
* Arkadia, Greziako prefektura bat.
* Arkadia (poesia), natura, artzaintza, nekazaritza eta landa eremuetako harmonia-ikuspegi idealizatu bat.

## Pertsona-izena

* Arcadia Olenska-Petryshyn, ukrainar-estatubatuar artista, arte kritikari eta argitaratzailea.

## Besteak

* Arcadia, Jacopo Sannazaroren liburua.
* 1020 Arcadia, asteroidea.
# Arcadia Lakes (Hego Carolina)

Arcadia Lakes Ameriketako Estatu Batuetako inkorporatutako herri bat da. Richland konderrian dago, Hego Carolina estatuan. 865 biztanle ditu, 1,735639 kilometro koadroko azaleran banatuta.

## Ikus, gainera

* Richland konderrian

## Kanpo estekak

* Datuak: Q2066081
# Arcadia (Oklahoma)

Arcadia Oklahomako herri bat da. Oklahoma konderrian kokatua dago. 2010ean 247 biztanle zituen, 3,93 kilometro koadrotan banatuta.

## Ikus, gainera

* Oklahoma konderria

## Kanpo estekak

* Datuak: Q631445
* Multimedia: Arcadia, Oklahoma / Q631445
# Arcadia (Sannazaro)

Arcadia Jacopo Sannazaro idazleak italieraz, hau da, hizkuntza arruntaz, 1502 eta 1504 artean idatzi zuen liburua da. Idazlearen obra nagusia da, zalantzarik gabe; horrekin europar artzain-eleberriaren oinarriak ezarri zituen. Nahiz eta eleberri izan, berez, hamabi eglogaz osatutako lana da; aurretik, bakoitzean, prosazko pasarte narratibo zabala ageri da.
Napolin argitaratu zen, 1504an. Argitalpenak Aldo Manucioren inprimategian burutu zen. Inprimategi horretan, 1495 eta 1514 urteen artean ateratako lan horiek tipoen edertasuna eta kalitate handiko papera zituzten ezaugarri nagusiak; argitalpen horietan Manuciok bere izena daraman tipografia erabili zuen.

## Argumentua

Sincero (poeta bera dena) gaztearen bizitza kontatzen du liburuak. Gazteak, maitasun-etsipen baten ondorioz, Napoli utzi eta Arcadia izeneko Peloponesoko eskualdera alde egiten du. Han nolabaiteko bakea eta izpiritu-lasaitasuna aurkituko du, eskualdeko artzain-poeten bizitza soila gustatuz. Baina amets izugarri batek Napolira itzultzera bultzatzen du, eta han ezagutuko du bere maitearen heriotza.

## Egitura

Funtsean, lana bost multzotan bana daiteke:
* Lehenengoa "Prologoa" da.
* Bigarrenak I-VI prosa barne hartzen du (eta dagozkien eglogak, hiru dira zaharrenak). Marko orokorra, pertsonaien aurkezpena eta lehen maitasun diatribak eskaintzen ditu.
* Hirugarrenak prosa VII bakarrik jasotzen du, Sinceroren istorioa kontatzen duena eta lehenengo eta bigarren zatien arteko giltza gisa jokatzen duena.
* Laugarrenak gainerako VIII-XII prosa eta eglogak biltzen ditu, non istorioa amaitzen den, ametsarekin eta Napolira itzulerarekin.
* Azkena "Alla sampogna" izenburuko agurra da.

## Estiloa

Normalean, poesia erabiltzen zen artzaintza-gaiak azaltzeko, egokia zen landa-motiboetarako. Zehazki, egloga zen K. a. IV. mendeko mundu helenistikotik datorren azpigenero liriko egokiena helburu horrekin. Sannazarok konposizio liriko ugari (12 egloga) narrazio zabalago batean (eleberria) txertatzen ditu. Egloga bakoitzaren aurretik prosazko pasarte narratibo zabala dator. Sannazaroko Arcadiak balio izan zuen egloga berreskuratzeko eta mendebaldeko mundu osora zabaltzeko.
Obra apur bat zatikatua da, klasikoen irudi gehiegi ditu, baina paisaien deskribapen ederrak ditu. Gainera, benetan adierazten du bake eta lasaitasunerako poetaren desira sakona; humanista guztiek mundu platoniko urrun eta idealizatu, ia utopikoa zen mundu horren nahia zuten.

## Eragina

Gustu humanistikoko lanik adierazgarrienetako bat da. Sannazarok mundu poetiko faltsu eta eder bat sortu zuen. Obra honekin, Aro Modernoaren hasieraren Arkadiari buruzko pertzepzioa ezarri zuen, xarma idilikoko mundu galdu gisa, tristuraz gogoratua. Generoa italiar literaturan zein beste hizkuntzetan landu zen, bereziki Espainian eta Ingalaterran. Prosa poetikoaren eredu eta arketipotzat hartu zen.

## Kanpo estekak

* (Italieraz):Jatorrizko testua.
* (Frantsesez):Frantsesezko itzulpena.
* (Gaztelaniaz):Gaztelaniazko testua (Toledo, 1547.)
* Datuak: Q428239
# Amazonomakia

Amazonomakia, literalki amazonen borroka, gai ikonografiko ohikoa da antzinate greko eta erromatarrean, eta bai ontzi zeramikoetan, bai monumentuen edo sarkofagoen erliebeetan sarri irudikatuta dago.
Emakume gudarien herri mitiko honen eta greziarren arteko borroken irudikapenak dira, eta, batez ere, honako pertsonaia hauek agertzen dira eszenetan: Teseo, Hipolita erregina harrapatu zuen heroia (edo Antiope, autoreen arabera); Akiles, Pentesilearen aurka irabazi zuena Troiaren aurrean, edo Herakles.

## Erreferentziak

* ↑ (Ingelesez) «Amazonomachy» Myths and Folklore Wiki (Noiz kontsultatua: 2021-12-03).

## Kanpo estekak

* Datuak: Q2330123
* Multimedia: Amazonomachy / Q2330123
# Amazoniako oihana

Amazonia edo Amazoniako oihana (portugesez: Floresta Amazônica edo Amazônia; gaztelaniaz: Selva Amazónica, Amazonía edo Amazonia; frantsesez: Forêt amazonienne; nederlanderaz: Amazoneregenwoud) Amazonasen arroaren gehiena osatzen duen hostozabalen oihan hezea da. Arroaren 7 milioi kilometroko karratutik 5,5 Amazoniako basoa dira.

## Erliebea

Oro har oso lurralde laua denez, bertatik igarotzen diren ibai ugariek gainezka egiten dutenean oso erraz urperatzen da. Iraganean, Guyanatik eta Brasildik zetozen aire masen eraginez, inguruko erliebeetako higadurazko material kopuru handiak pilatu ziren bertan, eta geroago, itsaso, aintzira eta ibaietako jalkin ugari. Horrek guztiak garaiera txikiko erliebeak eman ditu, 100 eta 350 m bitartekoak.

## Klima

Hileko batez besteko tenperatura 26 °C-koa da. Euriteak urte osoan oso ugariak izaten dira, eta zenbait alderditan urteko 2.500 mm baino gehiago botatzen du. Eurite hauen erdia baino gehiago bertako arroetatik lurrindutakoa da, eta gainerakoa Ozeano Atlantikotik datozen haize alisioek ekarria da.

## Landaredia eta fauna

Klima bero eta hezearen ondorioz, oihan joria duen lurraldea da. 60 mila zuhaitz mota baino gehiago ditu, ehun metroko garaiera ere izan dezaketenak. Mota batzuk hosto erorkorrekoak diren arren, oihana beti berde egoten da. Bertakoek hiru oihan mota bereizten dituzte: guazú, beti lehor dena; varcea, urtaroaren arabera urak hartzen duena; eta igapo, beti urez estalita dagoena. Faunari dagokionez, hegazti, intsektu eta narrasti espezie ugariren habitata da.

## Hidrografia

Ibai nagusia Amazonas da, luzeran dituen 6.275 km-etatik ia bi heren ontziz ibiltzekoak dituena. Munduko ibai sare zabalena eta emari handienekoa da; Atlantikoan itsasoratzen denean 100.000 m3/s-ko emaria du. Amazonasen ibaiadar nagusiak dira Negro, Madeira, Tapajós eta Xingu eta Tocantins.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/7/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .

## Ikus, gainera

* 2019ko Amazonia basoko suteak

## Kanpo estekak

* Datuak: Q177567
* Multimedia: Amazon Rainforest / Q177567
# Amazonita

Amazonita mineral bat da.

## Ezaugarriak

Amazonita elementu kimiko mineralaren formula kimikoa hau da: .

## Erreferentziak

* 1 2 (Ingelesez) «Amazonit: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q429786
* Multimedia: Amazonite / Q429786
# Amaña

Amaña Eibarko herriguneko auzoa da, iparraldean kokatutakoa. Mendi aldea eta hainbat baserriren bidean dago auzoa, izan ere abiapuntu ezaguna da Urko mendira igotzeko.

## Garraioa

* Amañako geltokia

## Kanpo estekak

* Datuak: Q12253326
# Amazonia (Missouri)

Amazonia Missourieko herrixka bat da. Andrew konderrian kokatua dago. 2010ean 312 biztanle zituen, 0,95 kilometro koadrotan banatuta.

## Ikus, gainera

* Andrew konderria

## Kanpo estekak

* Datuak: Q2178535
# Amazonia

Amazonia (gaztelaniaz: Amazonia edo Amazonía; portugesez: Amazônia; grezieraz: Amazonie), maiz Amazonas izenarekin ere ezaguna, Amazonas ibaiaren izendapenarengatik, Hego Amerikako eskualde zabala da, Amazoniako oihana eta bere inguruko arroa barnebiltzen duena. Guyanak eta Gran Chaco eskualdeak mugan daude, eta horiek ere oihan tropikalak dituzte, eta horregatik, maiz, Amazoniaren parte gisa aipatzen dira.
Bere gunean dagoen Amazoniako oihana munduko oihan tropikalik handiena da. Bederatzi herrialdetan zehar hedatzen den 7.000.000 kilometro karratuko eskualdea da, Brasil eta Perun, batez ere, baina Kolonbia, Bolivia, Venezuela, Ekuador, Guyana, Surinam eta Guyana Frantsesaere estaltzen ditu. Munduko ekoeskualdeen artean bioaniztasunik handiena duenetako bat da. Gainera, klima aldaketan eragina duen karbonoaren zikloaren erregulatzaile handia da.

## Erreferentziak

* ↑ (Gaztelaniaz) «¿Por qué la Amazonía es tan importante para el mundo? – DW – 23/08/2019» dw.com (Noiz kontsultatua: 2024-09-08).
* ↑ (Ingelesez) Barbosa, Luiz C.. (2015-05-08). Guardians of the Brazilian Amazon Rainforest: Environmental Organizations and Development. Routledge ISBN 978-1-317-57763-8. (Noiz kontsultatua: 2024-09-08).
* ↑ (Ingelesez) Gloor, Emanuel. (2019-05). «The fate of Amazonia» Nature Climate Change 9 (5): 355–356. doi:10.1038/s41558-019-0465-1. ISSN 1758-6798. (Noiz kontsultatua: 2024-09-08).

## Kanpo estekak

* Datuak: Q2841453
* Multimedia: Amazonia / Q2841453
# Anaiz Funosas

Anaiz Funosas (Baiona, 1979ko ekainaren 2a -) lapurtar politikaria da. Ikastolan ibilia da, eta Bordelen izan zen gero, unibertsitatean, soziologia lizentzia ateratzen. Hortik antzerkira egin zuen salto, eta master batekin egikaritu zuen. 2001ean hasi zen presoen aldeko sostengu taldeetan militatzen, lehengusua atxilotu ziotenean. Ondoren, Askatasuna errepresioaren aurkako taldeko kide izan zen hamar urtez, eta horko bozeramaile. Gogoan du garai haietan bizi izandako «desbideratze errepresiboa» , baita Aurore Martinen kasuaren inguruan Ipar Euskal Herrian piztu zen kontzientzia ere. Egun, Bake Bidea mugimenduko lehendakaria da, eta oposizioko hautetsia Hazparnen.

## Erreferentziak

* ↑ «Ezina hitzez egina» Berria 2018-07-08 CC BY-SA 4.0 lizentziapean.
* Datuak: Q55421191
# Anaitasuna Kirol Kluba

    Artikulu hau Azkoitiako kirol elkarteari buruzkoa da; Iruñeko kirol elkartea gaitzat duena beste hau da: «SCDR Anaitasuna»
Anaitasuna Kirol Kluba Azkoitiko (Gipuzkoa) kirol kluba da, 1934an sortua. Futboleko, areto futboleko eta pilotako sailak ditu. Futbol talde nagusia Gipuzkoako Ohorezko Erregionalean dabil.

## Historia

1934an Azkoitian sortu zenean, herriko hirugarren kluba zen Izarraitz eta Iraurgi taldeen ondoren.
1980tik 1990era Anaitasunak Hirugarren Mailan aritu zuen hamar denboraldiez, eta 1981 eta 1983 Espainiako Futbol Errege Kopan parte hartu zuen.
Berriro 1993 eta 2001ean Hirugarren Mailara igo zuen eta 2012-13 denboraldia ere bertan egin zuen baina azken urteetan Gipuzkoako Ohorezko Erregionalean ibili da nagusiki. 2016an ligako bigarren postua eskuratu zuen eta igoera play-offak jokatuko zituen, arrakastarik gabe. Azken urteetan hainbat alditan igo da 3. mailara. 2020ko abenduaren 17an Errege Kopako 1. itzulian lehen mailako Getafe taldea izan zuen eta 1-2 emaitzaz galdu zuen 93. minutuan penaltiz gola jaso ondoren.

## Sailak

Anaitasuna kirol taldea da eta egun futbol, areto futbola eta pilota sailak ditu. Badaude zenbait sail (xake, mendia edo karate) orain klub independenteak direnak eta Anaitasuna izena dute. Lehen txirrindularitza saila ere bazuen.

## Uniformea

* Lehenengoa: Zamarra gorria eta praka urdinak.

## Futbol Zelaia

Txerloia Futbol Zelaia, Azkoitian dagoena, 1975ean eraiki zuten. 1000 ikusleentzako lekua eta 108x69 metro ditu.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Maila: 0
* Denboraldiak Bigarren B Maila: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Maila: 20
* Denboraldiak Hirugarren Federazioan: 3

### Azken denboraldiak
## Palmaresa

* Afizionatuen Espainiako futbol txapelketa (1): 1973.
* Gipuzkoako Ohorezko Erregionala (5): 1993, 2001, 2012, 2017, 2020.

## Emakumezkoen taldea

Anaitasunaren emakumezkoen taldea Euskal Ligan ari da jokatzen.
| Urtea | Maila | Postua |
| 2016-17 | Gipuzkoako Erregionala | 2.a |
| 2017-18 | Gipuzkoako Erregionala | 1.a (igo) |
| 2018-19 | Euskal Liga | 11.a |
| 2019-20 | Euskal Liga | 11.a |
| 2020-21 | Euskal Liga | 3.a |
| 2021-22 | Euskal Liga | 2.a |
| 2022-23 | Euskal Liga | 11.a |
| 2023-24 | Euskal Liga | 13.a |

## Kanpo estekak

* Datuak: Q8347047
# Anaitasuna kiroldegia

Anaitasuna kiroldegia edo Anaitasuna kirol-aretoa Iruñeko kirol-aretoa da, zenbait taldeen estadioa dena. Honetaz gain, musika kontzertuak eta bestelako ekitaldiak jasotzeko diseinaturik dago.
1971n inauguratua, 2.500 lagunentzako lekua du. SCDR Anaitasuna (ASOBAL Liga), Basket Navarra Club (LEB Oro) eta Triman Navarra taldeek bertan jokatzen dute. Gainera, Bob Dylan, Scorpions edo The Corrs bezalako artistek jo dute bertan

## Kanpo estekak

* Webgune ofiziala
* Datuak: Q934927
# Anajapyx

Anajapyx Rhabdura subordenako Diplura ordenako eta Entognatha klaseko genero bat da. Bere familiako genero bakarra da.

## Espezieak

* Anajapyx amabilis
* Anajapyx carli
* Anajapyx guineensis
* Anajapyx hermosus
* Anajapyx menkei
* Anajapyx mexicanus
* Anajapyx vesiculosus
* Datuak: Q10410039
* Multimedia: Anajapyx / Q10410039
* Espezieak: Anajapyx
# Antzin (kontzejua)

Antzin Antzingo udalerriko herri nagusia da. 2007ko urtarrilaren 1eko erroldaren arabera, herriak 334 biztanle ditu.

## Demografia eta biztanleria

Antzin kontzejuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 266 | 303 | 352 | 366 | 366 | 361 | 347 | 334 |

## Garraioa

Araba Bus sareko lineak zerbitzua ematen dio herri honi:
* Araba Bus
| Zerbitzua | Hasiera | Ibilbidea | Amaiera ⁠ |
| 6 | Gasteiz (geltokia) | Gasteiz (Bastiturri) • Gasteiz (epaitegiak) • Gasteiz (unibertsitatea) • Argandoña • Andollu • Trokoniz • Ixona • Egileta • Azazeta • Birgaragoien • Birgarabarren • Maeztu • Atauri • Antoñana • Santikurutze Kanpezu (gasolindegia) • Santikurutze Kanpezu (markesina) • Zuñiga • Azedu • Antzin • Mendilibarri • Murieta • Zufia • Zubielki • Lizarra (zezen-plaza) | Lizarra (geltokia) |

## Erreferentziak

* ↑ Antzin EODAn. Espainieraz Ancín.

## Kanpo estekak

* Datuak: Q8198718
* Multimedia: Antzin (kontzejua) / Q8198718
# Antzinako Erregimenaren krisia

Antzinako Erregimenaren krisia, Mendebaldeko Europan, ia mende oso batean zehar, L'Encyclopedie argitaratzen denetik, 1751n, 1848ko Iraultzararte doan garaian gertatzen diren aldaketei deritze.

## Tipifikazioa

Krisi orokor eta sekulartzat har daiteke, mende baten zenbakiarekin izendatzen ez den arren (III. mendeko krisia edo XIV. mendeko krisia bezala), bere ondorioen orokortzeak eragin handia izan bait zuen mendebaldeko zibilizazio guztian. Hiru iraultza garrantzitsuekin identifikatzeak, Iraultza burgesa, Industria Iraultza eta Iraultza liberala alegia, are gehiago zailtzen du krisi bezala katalogatzea, iraultzak, aldaketa azkartu prozesu bat izango bait ziren, aurretik aipaturiko krisiek aldaketak jasaten dituzten bitartean, eta euren ondorioak, soilik epe luzera ikus daitezkeelarik. Eric Hobsbawmek, garai hau, The Age of Revolution deitu du. Bere garaikideek, erabat kontzienteki ikusi zuten Antzinako Erregimenaren erorketa, eta, izatez, izen hori eman zioten.

## Hedapena

Antzinako Erregimena izena, modu mugatzailean erabilita, soilik Frantziari eman ahal zitzaion, eta, Aro Modernoan, monarkia autoritario edo absolutuak egon ziren estatu-nazioei heda liteke, Espainia eta Portugal kasu. Ingalaterra eta Herbehereak, jada monarkia parlamentarioak ziren. Europa ekialdea, izaera ezberdineko inperioek okupatzen dute (Turkia, Austria, Errusia eta agertzen ari zen Prusia). Hala ere, Antzinako Erregimenaren krisiaren ondorioek, guztiei eragingo diete modu erabakigarrian, munduaren zati handi bati bezala, gutxienez beste kontinente bati, Amerikari alegia, azken hau, Independentzia prozesuek ematen dioten alde ezberdinarekin (1776 AEBentzako eta 1808-1824, ordurarte, Espainia eta Portugalen koloniak izan zirenentzako). Erdialdeko eta Ekialdeko Europaren kasurako, aldaketa horiek, Lehen Mundu Gerrararte luzatzen dira (1914-1918)

## Ondorioa

Antzinako Erregimenaren krisiak, aldi berean, honako hauek irudikatzen ditu:
* Feudalismotik kapitalismorako trantsizio prozesuaren azken zaita, bigarren hau, ekoizte modu bezala nagusitzen delarik.
* Burgesiaren sendotzea klase nagusi bezala
* Estatu Liberala sistema politiko berri bezala
* Liberalismo politiko eta ekonomikoa ideologia nagusi berri bezala
Iraupen luzeagoko gertaerak ere aipa daitezke:
* Aldaketa demografiko eta urbanistikoak bizkortu egiten dira
* Proletargo industriala agertzen da burgesiaren aurkako klase bezala, eta langileen mugimendua bezala ezagutzen diren gatazka sozialak hasten dira.
Eta, nabarmenki, ideia eta sinesmenen munduan:
* Erlijioa estatutik banatzen da, eta deskristautze prozesu bat hasten da
* Artean eta Literaturan, bata bestearen atzean, Neoklasizismoa, Erromantizismoa eta Errealismoa gailentzen dira.
* Zientzia eta teknika, euren artean eta industrializazioaren eskaera sozialarekin kontaktuan sartzen dira, eta, ondorioz, bere aukerak modu esponentzialean hazten dira.

## Ikus, gainera

* Antzinako Erregimenaren krisia Hego Euskal Herrian
* Frantziako Iraultza
* Napoleondar Gerrak
* 1820ko Iraultza
* 1830eko Iraultza
* Europar Berrezarpena

## Kanpo estekak

* Datuak: Q3394206